title: Provedbena uredba Vijeća (EU) 2020/606 od 4. svibnja 2020. o provedbi Uredbe (EU) 2019/1716 o mjerama ograničavanja s obzirom na stanje u Nikaragvi

text:
                  4.5.2020

                  HR

                  Službeni list Europske unije

                  LI 139/1

         PROVEDBENA UREDBA VIJEĆA (EU) 2020/606
         od 4. svibnja 2020.
         o provedbi Uredbe (EU) 2019/1716 o mjerama ograničavanja s obzirom na stanje u Nikaragvi
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2019/1716 od 14. listopada 2019. o mjerama ograničavanja s obzirom na stanje u Nikaragvi (1), a posebno njezin članak 13. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 14. listopada 2019. donijelo Uredbu (EU) 2019/1716.

                     (2)

                     Vijeće je 14. listopada 2019. također usvojilo zaključke u kojima podsjeća na svoju zabrinutost zbog pogoršanja političke i socijalne situacije u Nikaragvi te na oštru osudu represije nad političkim protivnicima, prosvjednicima, neovisnim medijima i organizacijama civilnog društva koju od travnja 2018. provode sigurnosne snage i provladine oružane skupine. Unija je također potvrdila svoju odlučnost da se koristi svim svojim instrumentima kako bi pružila potporu mirnom rješenju krize dogovorenom u pregovorima i svoju namjeru da pomno prati stanje u zemlji kako bi reagirala na daljnje pogoršanje stanja ljudskih prava i vladavine prava.

                     (3)

                     Vijeće je, ističući svoju zabrinutost u pogledu cjelokupne situacije u odnosu na stanje ljudskih prava i demokratsko upravljanje, donijelo mjere ograničavanja te napomenulo da će se te mjere primjenjivati postupno i fleksibilno kao i da bi se u slučaju kontinuirane stagnacije i daljnjeg pogoršanja u odnosu na stanje ljudskih prava i vladavinu prava mogla dodati određena uvrštenja na popis.

                     (4)

                     S obzirom na to da je stanje u Nikaragvi i dalje teško, šest osoba trebalo bi uključiti na popis fizičkih i pravnih osoba, subjekata i tijela koji podliježu mjerama ograničavanja naveden u Prilogu I. Uredbi (EU) 2019/1716.

                     (5)

                     Prilog I. Uredbi (EU) 2019/1716 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2019/1716 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  SL L 262, 15.10.2019., str. 1.

            PRILOG
            Sljedeći unosi umeću se pod naslovom „Popis fizičkih i pravnih osoba, subjekata i tijela iz članka 2.” u Prilogu I. Uredbi (EU) 2019/1716:

                           Ime i prezime

                           Identifikacijski podaci

                           Razlozi

                           Datum uvrštenja na popis

                           „1.

                           Ramón Antonio AVELLÁN MEDAL

                           Datum rođenja: 11. studenoga 1954.
                           Mjesto rođenja: Jinotepe, Nikaragva
                           Broj putovnice: A0008696
                           Izdana: 17. listopada 2011.
                           Vrijedi do: 17. listopada 2021.
                           Spol: muški

                           Zamjenik glavnog direktora nikaragvanske nacionalne policije (NNP) i bivši ravnatelj policije u Masayi. Odgovoran za teška kršenja ljudskih prava i za represiju civilnog društva i demokratske oporbe u Nikaragvi, među ostalim koordiniranjem represije nad prosvjednicima u Masayi 2018.

                           4.5.2020.

                           2.

                           Sonia CASTRO GONZÁLEZ

                           Datum rođenja: 29. rujna 1967.
                           Mjesto rođenja: Carazo, Nikaragva
                           Broj putovnice: A00001526
                           Izdana: 19. studenoga 2019.
                           Vrijedi do: 19. studenoga 2028.
                           Broj osobne iskaznice: 0422909670000N
                           Spol: ženski

                           Posebna savjetnica predsjednika Nikaragve za zdravstvo i bivša ministrica zdravstva. Odgovorna za teška kršenja ljudskih prava i za represiju civilnog društva i demokratske oporbe u Nikaragvi, među ostalim sprečavanjem pristupa hitnoj medicinskoj pomoći ozlijeđenim civilima koji su sudjelovali u prosvjedima te izdavanjem naredbe bolničkom osoblju da prijave prosvjednike koje je policija dovela u bolnicu.

                           4.5.2020.

                           3.

                           Francisco Javier DÍAZ MADRIZ

                           Datum rođenja: 3. kolovoza 1961.
                           Spol: muški

                           Glavni direktor nikaragvanske nacionalne policije (NNP) od 23. kolovoza 2018. i bivši zamjenik glavnog direktora NNP-a. Odgovoran za teška kršenja ljudskih prava i za represiju civilnog društva i demokratske oporbe u Nikaragvi, među ostalim predvodeći policijske snage koje su počinile nasilje nad civilima, uključujući prekomjernu uporabu sile, proizvoljna uhićenja i zadržavanja te mučenja.

                           4.5.2020.

                           4.

                           Néstor MONCADA LAU

                           Datum rođenja: 2. ožujka 1954.
                           Spol: muški

                           Osobni savjetnik predsjednika Nikaragve za pitanja nacionalne sigurnosti. U tom svojstvu bio je izravno uključen u i odgovoran za odlučivanje o pitanjima nacionalne sigurnosti i uvođenje represivnih politika koje je država Nikaragva provodila protiv osoba koje sudjeluju u prosvjedima, predstavnika oporbe i novinara u Nikaragvi od travnja 2018.

                           4.5.2020.

                           5.

                           Luís PÉREZ OLIVAS

                           Datum rođenja: 8. siječnja 1956.
                           Spol: muški

                           Glavni povjerenik i glavni službenik za pravnu pomoć (DAEJ) u kaznenoj ustanovi „El Chipote”. Odgovoran za teška kršenja ljudskih prava, među ostalim mučenje, uporabu prekomjerne sile, zlostavljanje pritvorenika i druge oblike ponižavajućeg postupanja.

                           4.5.2020.

                           6.

                           Justo PASTOR URBINA

                           Datum rođenja: 29. siječnja 1956.
                           Spol: muški

                           Načelnik odjela za posebne operacije policije (DOEP). Izravno je uključen u provedbu represivnih politika protiv prosvjednika i oporbe u Nikaragvi, posebno u Managui. U tom je kontekstu odgovoran za teška kršenja ljudskih prava i za represiju civilnog društva i demokratske oporbe u Nikaragvi.

                           4.5.2020.”


title: Provedbena uredba Komisije (EU) 2020/616 оd 5. svibnja 2020. o produljenju odobrenja aktivne tvari foramsulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  6.5.2020

                  HR

                  Službeni list Europske unije

                  L 143/1

         PROVEDBENA UREDBA KOMISIJE (EU) 2020/616
         оd 5. svibnja 2020.
         o produljenju odobrenja aktivne tvari foramsulfuron u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
         budući da:

                     (1)

                     Direktivom Komisije 2003/23/EZ (2) foramsulfuron uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari foramsulfuron, kako je navedena u dijelu A Priloga Provedbenoj uredbi (EU) br. 540/2011, istječe 31. srpnja 2020.

                     (4)

                     Zahtjev za produljenje odobrenja aktivne tvari foramsulfuron kao herbicida na kukuruzu podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dopunsku dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 26. ožujka 2015. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (8)

                     Agencija je 26. veljače 2016. Komisiji dostavila zaključak (6) o tome može li se pretpostaviti da foramsulfuron ispunjava mjerila za odobravanje iz članka 4. Uredbe (EZ) br. 1107/2009. Komisija je 11. srpnja 2016. Stalnom odboru za bilje, životinje, hranu i hranu za životinje dostavila prvotni nacrt izvješća o produljenju odobrenja i nacrt uredbe za aktivnu tvar foramsulfuron te mu je dostavila revidiranu verziju 22. listopada 2019.

                     (9)

                     S obzirom na kriterije za utvrđivanje svojstava endokrine disrupcije uvedene Uredbom Komisije (EU) 2018/605 (7), zaključak je Agencije da na temelju znanstvenih dokaza postoji vrlo mala vjerojatnost da je foramsulfuron endokrini disruptor s učinkom na rad estrogena, androgena, hormona štitnjače i steroidnih hormona. Stoga je zaključak Komisije da foramsulfuron ne treba smatrati tvari sa svojstvima endokrine disrupcije.

                     (10)

                     Komisija je pozvala podnositelja zahtjeva da podnese primjedbe o zaključku Agencije i izvješću o produljenju odobrenja, u skladu s člankom 14. stavkom 1. trećim podstavkom Provedbene uredbe (EU) br. 844/2012. Podnositelj zahtjeva podnio je primjedbe, koje su pažljivo pregledane.

                     (11)

                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar foramsulfuron utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (12)

                     Procjena rizika za produljenje odobrenja aktivne tvari foramsulfuron temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju foramsulfuron.

                     (13)

                     Stoga je primjereno produljiti odobrenje za foramsulfuron.

                     (14)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zatražiti dodatne potvrdne informacije o učinku postupaka pročišćavanja vode na vrstu ostataka aktivne tvari i njezinih utvrđenih metabolita koji mogu biti prisutni u površinskim i podzemnim vodama, kada se površinska ili podzemna voda zahvaća za vodu za piće.

                     (15)

                     U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.

                     (16)

                     Provedbenom uredbom Komisije (EU) 2019/707 (8) rok važenja odobrenja za foramsulfuron produljen je do 31. srpnja 2020. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije isteka tog produljenog roka važenja, ova se Uredba primjenjuje od 1. lipnja 2020.

                     (17)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari foramsulfuron produljuje se kako je utvrđeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. lipnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2003/23/EZ od 25. ožujka 2003. o izmjeni Direktive Vijeća 91/414/EEZ radi uvrštavanja imazamoksa, oksasulfurona, etoksisulfurona, foramsulfurona, oksadiargila i ciazofamida kao aktivnih tvari (SL L 81, 28.3.2003., str. 39.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA Journal 2016.; 14(3):4421, 119 str. Dostupno na internetu: www.efsa.europa.eu

            (7)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (8)  Provedbena uredba Komisije (EU) 2019/707 оd 7. svibnja 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari alfa-cipermetrin, beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, desmedifam, dimetoat, dimetomorf, diruon, etefon, etoksazol, famoksadon, fenamifos, flumioksazin, fluoksastrobin, folpet, foramsulfuron, formetanat, metalaksil-m, metiokarb, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol, s-metolaklor i tebukonazol (SL L 120, 8.5.2019., str. 16.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća  (1)

                        Datum odobrenja

                        Prestanak odobrenja

                        Posebne odredbe

                        Foramsulfuron
                        CAS br. 173159-57-4
                        CIPAC br. 659

                        1-(4,6-dimetoksipirimidin-2-il)-3-[2-(dimetilkarbamoil)-5-formamidofenil-sulfonil]urea

                        ≥ 973 g/kg

                        1. lipnja 2020.

                        31. svibnja 2035.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za foramsulfuron, a posebno njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    rizik za potrošače i korisnike sredstva,

                                    —

                                    rizik za vodene organizme i bilje koje ne pripada ciljanoj skupini.

                              Uvjeti uporabe prema potrebi uključuju mjere za smanjenje rizika.
                        Podnositelj zahtjeva mora dostaviti potvrdne informacije o učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska ili podzemna voda zahvaća za vodu za piće, u roku od dvije godine od donošenja smjernica za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1

                        u dijelu A briše se unos 44. za foramsulfuron;

                        2.

                        u dijelu B dodaje se sljedeći unos:

                                    Broj

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća  (1)

                                    Datum odobrenja

                                    Prestanak odobrenja

                                    Posebne odredbe

                                    „141.

                                    Foramsulfuron
                                    CAS br. 173159-57-4
                                    CIPAC br. 659

                                    1-(4,6-dimetoksipirimidin-2-il)-3-[2-(dimetilkarbamoil)-5-formamidofenil-sulfonil]urea

                                    ≥ 973 g/kg

                                    1. lipnja 2020.

                                    31. svibnja 2035.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za foramsulfuron, a posebno njegovi dodaci I. i II.
                                    U toj ukupnoj ocjeni države članice moraju obratiti posebnu pozornost na sljedeće:

                                                —

                                                rizik za potrošače i korisnike sredstva,

                                                —

                                                rizik za vodene organizme i bilje koje ne pripada ciljanoj skupini.

                                          Uvjeti uporabe prema potrebi uključuju mjere za smanjenje rizika.
                                    Podnositelj zahtjeva mora dostaviti potvrdne informacije o učinku postupaka pročišćavanja vode na vrstu ostataka prisutnih u površinskim i podzemnim vodama, kada se površinska ili podzemna voda zahvaća za vodu za piće, u roku od dvije godine od donošenja smjernica za ocjenu učinka postupaka pročišćavanja vode na vrstu ostataka prisutnih u površinskim i podzemnim vodama.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju odobrenja.”


title: Provedbena uredba Komisije (EU) 2020/617 оd 5. svibnja 2020. o produljenju odobrenja aktivne tvari metalaksil-M i ograničavanju uporabe sjemena tretiranog sredstvima za zaštitu bilja koja sadržavaju metalaksil-M, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  6.5.2020

                  HR

                  Službeni list Europske unije

                  L 143/6

         PROVEDBENA UREDBA KOMISIJE (EU) 2020/617
         оd 5. svibnja 2020.
         o produljenju odobrenja aktivne tvari metalaksil-M i ograničavanju uporabe sjemena tretiranog sredstvima za zaštitu bilja koja sadržavaju metalaksil-M, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 49. stavak 2.,
         budući da:

                     (1)

                     Direktivom Komisije 2002/64/EZ (2) metalaksil-M uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari metalaksil-M, kako je navedena u dijelu A Priloga Provedbenoj uredbi (EU) br. 540/2011, istječe 30. lipnja 2020.

                     (4)

                     Zahtjev za produljenje uvrštenja aktivne tvari metalaksil-M u Prilog I. Direktivi Vijeća 91/414/EEZ podnesen je u skladu s člankom 4. Uredbe Komisije (EU) br. 1141/2010 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu s člankom 9. Uredbe (EU) br. 1141/2010. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 13. studenoga 2013. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (8)

                     Agencija je 30. siječnja 2015. Komisiji dostavila zaključak (6) o tome može li se pretpostaviti da metalaksil-M ispunjava mjerila za odobravanje iz članka 4. Uredbe (EZ) br. 1107/2009. Komisija je 14. srpnja 2015. Stalnom odboru za bilje, životinje, hranu i hranu za životinje dostavila prvotni nacrt izvješća o pregledu za aktivnu tvar metalaksil-M te mu je dostavila revidiranu verziju 16. srpnja 2019.

                     (9)

                     Podnositelju zahtjeva omogućeno je podnošenje primjedbi na nacrt izvješća o pregledu.

                     (10)

                     Za jednu ili više reprezentativnih uporaba najmanje jednog sredstva za zaštitu bilja koje sadržava metalaksil-M utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (11)

                     Stoga je primjereno produljiti odobrenje za metalaksil-M.

                     (12)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja.

                     (13)

                     Agencija je utvrdila rizike od konzumiranja tretiranog sjemena za ptice i sisavce. Uzimajući u obzir navedene rizike, trebalo bi ograničiti uporabu sjemena tretiranog sredstvima za zaštitu bilja koja sadržavaju metalaksil-M. Stoga je primjereno da se sjeme tretirano sredstvima za zaštitu bilja koja sadržavaju metalaksil-M sije samo u staklenicima.

                     (14)

                     Na temelju dostupnih znanstvenih podataka sažetih u zaključku Agencije Komisija smatra da metalaksil-M nema endokrino disruptivna svojstva. Međutim, da bi ovaj zaključak bio pouzdaniji, u skladu s točkom 2.2. podtočkom (b) Priloga II. Uredbi (EZ) br. 1107/2009 podnositelj zahtjeva trebao bi dostaviti ažuriranu procjenu kriterija iz točaka 3.6.5. i 3.8.2. Priloga II. Uredbi (EZ) br. 1107/2009, kako je izmijenjena Uredbom (EU) 2018/605, i u skladu sa smjernicama za utvrđivanje endokrinih disruptora (7).

                     (15)

                     Procjena rizika za produljenje odobrenja aktivne tvari metalaksil-M temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju metalaksil-M. Stoga je primjereno ne zadržati ograničenje na uporabe kao fungicid.

                     (16)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (17)

                     Ograničenje u pogledu uporabe sjemena trebalo bi se primjenjivati od 1. lipnja 2021. kako bi se omogućilo dostatno prijelazno razdoblje.

                     (18)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari metalaksil-M produljuje se kako je utvrđeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Ograničenje u pogledu uporabe tretiranog sjemena
            Sjeme tretirano sredstvima za zaštitu bilja koja sadržavaju metalaksil-M smije se sijati samo u staklenicima.

            Članak 4.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. lipnja 2020.
            Međutim, članak 3. primjenjuje se od 1. lipnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2002/64/EZ od 15. srpnja 2002. o izmjeni Direktive Vijeća 91/414/EEZ radi uvrštavanja cinidon-etila, cihalofop butila, famoksadona, florasulama, metalaksila-M i pikolinafena kao aktivnih tvari (SL L 189, 18.7.2002., str. 27.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Uredba Komisije (EU) br. 1141/2010 od 7. prosinca 2010. o utvrđivanju postupka za produljenje uvrštenja druge grupe aktivnih tvari u Prilog I. Direktivi Vijeća 91/414/EEZ i utvrđivanju popisa tih tvari (SL L 322, 8.12.2010., str. 10.).

            (6)  EFSA (Europska agencija za sigurnost hrane), 2015. Conclusion on the peer review of the pesticide risk assessment of the active substance metalaxyl-M („Zaključak o stručnom pregledu procjene rizika od uporabe aktivne tvari metalaksil-M kao pesticida”). EFSA Journal 2015.; 13(3):3999, 105 str. doi:10.2903/j.efsa.2015.3999.

            (7)  Smjernice za utvrđivanje endokrinih disruptora u kontekstu uredbi (EU) br. 528/2012 i (EZ) br. 1107/2009. EFSA Journal 2018.; 16(6):5311, 135 str. https://efsa.onlinelibrary.wiley.com/doi/10.2903/j.efsa.2018.5311

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća  (1)

                        Datum odobrenja

                        Prestanak odobrenja

                        Posebne odredbe

                        Metalaksil-M

                        metil N-(metoksiacetil)-N-(2,6-ksilil)-D-alaninat

                        ≥ 920 g/kg

                        1. lipnja 2020.

                        31. svibnja 2035.

                        Ako se upotrebljava za tretiranje sjemena, odobreno je tretiranje samo sjemena koje je namijenjeno sijanju u staklenicima.

                        CAS br. 70630-17-0 (R)
                        CIPAC br. 580

                        Sljedeće nečistoće izazivaju zabrinutost u toksikološkom smislu i u tehničkome materijalu ne smiju prelaziti razine navedene u nastavku:

                                    2,6-dimetilfenilamin:
                                    najveća dopuštena količina 0,5 g/kg

                                    4-metoksi-5-metil-5H-[1,2]oksatiol 2,2-dioksid:
                                    najveća dopuštena količina 1 g/kg

                                    2-[(2,6-dimetil-fenil)-(2-metoksiacetil)-amino]-propionska kiselina 1-metoksikarbonil-etil ester:
                                    najveća dopuštena količina 0,18 g/kg

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za metalaksil-M, a posebno njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    specifikaciju komercijalno proizvedenog tehničkog materijala;

                                    —

                                    zaštitu korisnika sredstva i radnika te osigurati da uvjeti uporabe propisuju primjenu odgovarajućih osobnih zaštitnih sredstava, prema potrebi;

                                    —

                                    zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                                    —

                                    zaštitu člankonožaca koji ne pripadaju ciljanoj skupini, ptica i sisavaca.

                              Uvjeti uporabe prema potrebi uključuju mjere za smanjenje rizika.
                        Podnositelj zahtjeva mora Komisiji, državama članicama i Agenciji dostaviti ažuriranu procjenu dostavljenih informacija i, ako je potrebno, dodatne informacije kojima se potvrđuje odsutnost endokrino disruptivnog djelovanja u skladu s točkama 3.6.5. i 3.8.2. Priloga II. Uredbi (EZ) br. 1107/2009, kako je izmijenjena Uredbom Komisije (EU) 2018/605  (2), do 26. svibnja 2022.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

               (2)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        u dijelu A briše se unos 37. za metalaksil-M;

                        2.

                        u dijelu B dodaje se sljedeći unos:

                                    Br.

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća (1)

                                    Datum odobrenja

                                    Prestanak odobrenja

                                    Posebne odredbe

                                    „140.

                                    Metalaksil-M

                                    metil N-(metoksiacetil)-N-(2,6-ksilil)-D-alaninat

                                    ≥ 920 g/kg

                                    1. lipnja 2020.

                                    31. svibnja 2035.

                                    Ako se upotrebljava za tretiranje sjemena, odobreno je tretiranje samo sjemena koje je namijenjeno sijanju u staklenicima.

                                    CAS br. 70630-17-0 (R)
                                    CIPAC br. 580

                                    Sljedeće nečistoće izazivaju zabrinutost u toksikološkom smislu i u tehničkome materijalu ne smiju prelaziti razine navedene u nastavku:

                                                2,6-dimetilfenilamin:
                                                najveća dopuštena količina 0,5 g/kg

                                                4-metoksi-5-metil-5H-[1,2]oksatiol 2,2-dioksid:
                                                najveća dopuštena količina 1 g/kg

                                                2-[(2,6-dimetil-fenil)-(2-metoksiacetil)-amino]-propionska kiselina 1-metoksikarbonil-etil ester:
                                                najveća dopuštena količina 0,18 g/kg

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za metalaksil-M, a posebno njegovi dodaci I. i II.
                                    U toj ukupnoj ocjeni države članice moraju obratiti posebnu pozornost na sljedeće:

                                                —

                                                specifikaciju komercijalno proizvedenog tehničkog materijala;

                                                —

                                                zaštitu korisnika sredstva i radnika te osigurati da uvjeti uporabe propisuju primjenu odgovarajućih osobnih zaštitnih sredstava, prema potrebi;

                                                —

                                                zaštitu podzemnih voda ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                                                —

                                                zaštitu člankonožaca koji ne pripadaju ciljanoj skupini, ptica i sisavaca.

                                          Uvjeti uporabe prema potrebi uključuju mjere za smanjenje rizika.
                                    Podnositelj zahtjeva mora Komisiji, državama članicama i Agenciji dostaviti ažuriranu procjenu dostavljenih informacija i, ako je potrebno, dodatne informacije kojima se potvrđuje odsutnost endokrino disruptivnog djelovanja u skladu s točkama 3.6.5. i 3.8.2. Priloga II. Uredbi (EZ) br. 1107/2009, kako je izmijenjena Uredbom (EU) 2018/605, do 26. svibnja 2022.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.”


title: Provedbena uredba Komisije (EU) 2020/611 оd 30. travnja 2020. o ponovnom uvođenju konačne antidampinške pristojbe uvedene Uredbom Vijeća (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne

text:
                  5.5.2020

                  HR

                  Službeni list Europske unije

                  L 141/1

         PROVEDBENA UREDBA KOMISIJE (EU) 2020/611
         оd 30. travnja 2020.
         o ponovnom uvođenju konačne antidampinške pristojbe uvedene Uredbom Vijeća (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne
         EUROPSKA KOMISIJA,
         uzimajući u obzir Ugovor o funkcioniranju Europske unije („UFEU”),
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije („osnovna uredba”) (1), a posebno njezin članak 13. i članak 14. stavak 1.,
         budući da:
         1.   POSTUPAK

                     (1)

                     Vijeće je Uredbom (EZ) br. 91/2009 (2) uvelo konačnu antidampinšku pristojbu na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine („NRK” ili „Kina”). Te će se mjere dalje u tekstu navoditi kao „početne mjere”, a ispitni postupak koji je doveo do tih mjera dalje će se u tekstu navoditi kao „početni ispitni postupak”.

                     (2)

                     Nakon uvođenja konačne antidampinške pristojbe Komisija je dobila dokaze da se te mjere izbjegavaju prekrcavanjem u Maleziji.

                     (3)

                     Zato je Komisija 28. studenoga 2010. Uredbom (EU) br. 966/2010 (3) pokrenula ispitni postupak o mogućem izbjegavanju antidampinških mjera uvedenih Uredbom (EZ) br. 91/2009 („ispitni postupak za sprečavanje izbjegavanja mjera”).

                     (4)

                     Provedbenom Uredbom Vijeća (EU) br. 723/2011 („uredba o sprečavanju izbjegavanja mjera”) (4) Vijeće je 26. srpnja 2011. proširilo antidampinšku pristojbu uvedenu Uredbom (EZ) br. 91/2009 na određene željezne ili čelične elemente za pričvršćivanje poslane iz Malezije, bez obzira na to imaju li deklarirano podrijetlo iz Malezije ili ne.

                     (5)

                     Komisija je 27. veljače 2016. Provedbenom Uredbom (EU) 2016/278 (5) stavila izvan snage konačnu antidampinšku pristojbu uvedenu Uredbom (EZ) br. 91/2009, kako je proširena Provedbenom Uredbom (EU) br. 723/2011.

                     (6)

                     Presudom u predmetu C-644/17 Eurobolt od 3. srpnja 2019. (6) Sud je proglasio Provedbenu uredbu (EU) br. 723/2011 nevaljanom jer je donesena kršenjem postupka savjetovanja iz članka 15. stavka 2. Uredbe Vijeća (EZ) br. 1225/2009 (7).

               2.   PROVEDBA PRESUDE SUDA U PREDMETU C-644/17 EUROBOLT

                     (7)

                     Sud je zahtjev iz članka 15. stavka 2. Uredbe (EZ) br. 1225/2009, da se Savjetodavnom odboru dostave sve relevantne informacije najkasnije 10 radnih dana prije njegova zasjedanja, smatrao bitnim postupovnim zahtjevom za pravilno vođenje postupka pa njegovim kršenjem predmetni akt postaje nevaljan (8). Prema mišljenju Suda, došlo je do povrede te odredbe s obzirom na to da primjedbe društva Eurobolt, nizozemskog uvoznika elemenata za pričvršćivanje iz Malezije, nisu bile priopćene državama članicama najkasnije 10 radnih dana prije zasjedanja Savjetodavnog odbora.

                     (8)

                     U skladu s člankom 266. UFEU-a institucije Unije dužne su poduzeti potrebne mjere kako bi postupile sukladno presudi Suda. Komisija je zbog toga 27. kolovoza 2019. odlučila ponovno otvoriti ispitni postupak za sprečavanje izbjegavanja mjera kako bi ispravila nezakonitost koju je utvrdio Sud (9).

                     (9)

                     Ponovno otvaranje ispitnog postupka za sprečavanje izbjegavanja mjera bilo je ograničeno na provedbu presude Suda u predmetu C-644/17 Eurobolt, odnosno osiguravanje da su ispunjeni svi postupovni zahtjevi koji proizlaze iz postupka Savjetodavnog odbora iz članka 15. stavka 2. Uredbe (EZ) br. 1225/2009 (10). Taj je postupak u međuvremenu zamijenjen postupkom odbora za ispitivanje iz članka 5. Uredbe (EU) br. 182/2011 Europskog parlamenta i Vijeća (11).

                     (10)

                     U odnosu na to treba napomenuti da se akti Europske unije trebaju donijeti u skladu s postupovnim pravilima koja su na snazi u vrijeme njihova donošenja. Članak 15. stavak 2. Uredbe (EZ) br. 1225/2009 u obliku koji je imao u vrijeme temeljnog ispitnog postupka stavljen je izvan snage. Stoga postupak kao što je trenutačno ponovno otvaranje ispitnog postupka za sprečavanje izbjegavanja mjera, pokrenut u skladu s člankom 13. stavkom 3. Uredbe (EZ) br. 1225/2009, od dana stavljanja izvan snage članka 15. stavka 2. Uredbe (EZ) br. 1225/2009, u obliku primjenjivom u vrijeme donošenja Provedbene uredbe (EU) br. 723/2011, može biti dovršen samo u skladu s postupkom odbora koji je sada na snazi za uvođenje mjera za sprečavanje izbjegavanja mjera (12). U skladu s člankom 15. stavkom 3. Uredbe (EZ) br. 1225/2009, kako je izmijenjena i kodificirana Uredbom (EU) 2016/1036, u ovom ponovnom otvaranju treba slijediti postupak iz članka 5. Uredbe (EU) br. 182/2011.

               3.   OCJENA TVRDNJI

         3.1.   Tvrdnje iz ispitnog postupka za sprečavanje izbjegavanja mjera

                     (11)

                     Eurobolt je u svojem podnesku od 13. lipnja 2011. doveo u pitanje zakonitost Komisijina tumačenja članka 13. Uredbe (EZ) br. 1225/2009 s obzirom na dva aspekta. Prvo, tvrdio je da se proširene mjere ne bi trebale primjenjivati na predmetni proizvod ako je stvarno malezijskog podrijetla. Drugo, Eurobolt je doveo u pitanje Komisijino ovlaštenje da u ispitnom postupku za sprečavanje izbjegavanja mjera pokrenutom po službenoj dužnosti utvrdi štetu na temelju podataka iz početnog ispitnog postupka bez pružanja dokaza o šteti.

                     (12)

                     Komisija je primijetila da se nijedna tvrdnja ne odnosi na provedbu presude. Primjedbe društva Eurobolt stoga su se odnosile na pitanja koja nisu obuhvaćena provedbom. U svakom slučaju, tvrdnje se mogu odbaciti i na temelju opravdanosti.

                     (13)

                     U pogledu prve tvrdnje društva Eurobolt i kako je navedeno u uvodnoj izjavi 46. uredbe o sprečavanju izbjegavanja mjera, člankom 13. stavkom 1. osnovne uredbe omogućuje se proširenje mjera na uvoz istovjetnog proizvoda iz „trećih zemalja”. Člankom 13. stavkom 4. osnovne uredbe dopuštaju se iznimke za stvarne proizvođače iz te treće zemlje. Budući da su u ispitnom postupku za sprečavanje izbjegavanja mjera otkrivene prakse izbjegavanja mjera u skladu s nalazima istraga koje su proveli OLAF i malezijska tijela, člankom 1. uredbe o sprečavanju izbjegavanja mjera antidampinške mjere proširene su na uvoz poslan iz Malezije. Međutim, svakom društvu koje je dokazalo da je stvarni malezijski proizvođač odobreno je izuzeće od proširenih mjera. Nadalje, zahtjevi za buduća izuzeća bili su mogući na temelju članka 2. uredbe o sprečavanju izbjegavanja mjera. U skladu s tim, s obzirom na to da je potvrđeno postojanje pretovara proizvodâ kineskog podrijetla preko Malezije (vidjeti uvodne izjave 34. i 45. uredbe o sprečavanju izbjegavanja mjera), a izvoz stvarnih malezijskih proizvođača izuzet je iz proširenja mjera, odbačena je prva tvrdnja društva Eurobolt.

                     (14)

                     Što se tiče druge tvrdnje društva Eurobolt, treba istaknuti da se člankom 13. stavkom 1. osnovne uredbe među ostalim zahtijeva „dokaz o šteti ili da su preostali učinci pristojbe narušeni u smislu cijena i/ili količina istovjetnog proizvoda […]” (naknadno istaknuto). Ta dva zahtjeva nisu kumulativna. U uvodnim izjavama 37. i 38. uredbe o sprečavanju izbjegavanja mjera navodi se da su preostali učinci antidampinške pristojbe uvedene izvornom uredbom narušeni izbjegavanjem mjera u smislu cijena i količina. Stoga su ispunjeni pravni zahtjevi iz članka 13. osnovne uredbe. U skladu s tim, nije bilo potrebe ni pravne obveze da se ponovno ocijene ili ponovno upotrijebe podaci o šteti iz početnog ispitnog postupka u pogledu uvoza iz Kine. Stoga je i ta tvrdnja odbačena.

                     (15)

                     Komisija je iz navedenog zaključila da je podnesak društva Eurobolt od 13. lipnja 2011. propisno razmotren te su tvrdnje društva Eurobolt obrađene u uredbi o sprečavanju izbjegavanja mjera, osobito u odjeljcima 2.8. i 4. Osim toga, važno je u tom pogledu navesti da Eurobolt nije doveo u pitanje ni dokaz o pretovaru proizvoda kineskog podrijetla preko Malezije ni nalaz prema kojem su društva od kojih je Eurobolt nabavljao predmetni proizvod Komisiji dostavila obmanjujuće podatke i nisu mogla dokazati da su stvarni malezijski proizvođači.

               3.2.   Ocjena tvrdnji iznesenih nakon ponovnog otvaranja

                     (16)

                     U Provedbenoj uredbi Komisije (EU) 2019/1374 o ponovnom otvaranju ispitnog postupka za sprečavanje izbjegavanja mjera zainteresirane strane pozvane su da iznesu primjedbe u vezi s ponovnim otvaranjem ispitnog postupka za sprečavanje izbjegavanja mjera. Dvije strane dostavile su primjedbe.

                     (17)

                     Eurobolt je tvrdio da se povreda članka 15. stavka 2. Uredbe (EZ) br. 1225/2009 koju je utvrdio Sud ne može ispraviti ex post jer je riječ o povredi bitnog postupovnog zahtjeva koja stoga narušava cjelokupnu provedbu početnog ispitnog postupka za sprečavanje izbjegavanja mjera.

                     (18)

                     Ta je tvrdnja neosnovana zbog sljedećih razloga. Povredom članka 15. stavka 2. ne narušava se cijeli postupak jer se nezakonitost koju je utvrdio Sud nije odnosila na materijalne nalaze o izbjegavanju mjera. Povreda se stoga može ispraviti ponovnim otvaranjem ispitnog postupka za sprečavanje izbjegavanja mjera u točki u kojoj je došlo do nezakonitosti. To je uključivalo prosljeđivanje izvornih primjedbi društva Eurobolt, zajedno s nacrtom provedbenog akta, odboru u skladu s postupkom koji je sada na snazi za uvođenje mjera za sprečavanje izbjegavanja mjera. Taj je postupak prethodno naveden u uvodnoj izjavi 10. Primjenjivi zakonski rok za dostavu relevantnih informacija odboru jest najkasnije 14 dana prije zasjedanja tog odbora. Time se odboru, koji se sastoji od predstavnika država članica, omogućuje da prouči sve relevantne informacije kako bi države članice mogle oblikovati stajalište o nacrtu provedbenog akta. Kako je Sud nedavno priznao, nastavak upravnog postupka i ponovno uvođenje antidampinških pristojbi na uvoz ostvaren tijekom razdoblja primjene uredbe koja je poništena također se ne može smatrati protivnim pravilu zabrane retroaktivnosti (13).

                     (19)

                     Ako presuda Suda poništava antidampinšku uredbu, institucija koja provodi tu presudu (u ovom slučaju Komisija) može nastaviti postupak na osnovi kojeg je donesena navedena uredba (14). Osim toga, ako utvrđena nepravilnost nije narušila cijeli postupak, ta institucija ima mogućnost, radi donošenja akta kojim će zamijeniti akt koji je proglašen nevaljanim, nastaviti taj postupak u fazi u kojoj je došlo do nepravilnosti (15).

                     (20)

                     Eurobolt je tvrdio i da bi bilo neprikladno da Komisija ponovno uvede mjere za sprečavanje izbjegavanja mjera jer su te mjere otada istekle i stavljene izvan snage.

                     (21)

                     U tom pogledu treba istaknuti da je otklanjanjem postupovne nepravilnosti i potvrđivanjem nalaza ispitnog postupka koji nisu osporeni predmetnom presudom Komisija ispunila svoju obvezu uvođenja mjera na uvoz predmetnog proizvoda do kojeg je došlo tijekom razdoblja primjene tih mjera, odnosno od 27. srpnja 2011. do 27. veljače 2016. Stoga je Komisija odbacila tvrdnju društva Eurobolt.

                     (22)

                     Druga strana, Europsko udruženje distributera elemenata za pričvršćivanje (European Fastener Distributor Association, EFDA), tvrdila je da „valjane i pažljivo razmotrene primjedbe europskih distributera elemenata za pričvršćivanje i udruženja koja ih zastupaju dosljedno nisu uzimana u obzir”. Tvrdila je i da, u slučaju kada uvoznik može dokazati da je postupao s dužnom pažnjom i poduzeo sve razumne i prikladne mjere kako bi osigurao da je uvezeni proizvod doista proizveden u Maleziji, on ne bi smio biti odgovoran za plaćanje antidampinške pristojbe te bi trebalo izvršiti povrat svih takvih plaćenih pristojbi.

                     (23)

                     Komisija je odbacila prvu tvrdnju EFDA-e jer to udruženje nije iznijelo navode ni o kakvom konkretnom kršenju propisanog postupka u ponovnom otvaranju ispitnog postupka i nije dostavilo nikakve dokaze u tom pogledu.

                     (24)

                     Kad je riječ o drugoj tvrdnji EFDA-e, člankom 13. stavkom 4. osnovne uredbe propisuje se da se, ako se praksa, postupak ili djelatnost za izbjegavanje mjera odvijaju izvan Unije, mogu odobriti izuzeća proizvođačima dotičnog proizvoda za koje se utvrdi da ne sudjeluju u izbjegavanju mjera. Prema tome nisu moguća izuzeća na temelju dužne pažnje uvoznika kada se izbjegavanje mjera odvija izvan EU-a (kao što je ovdje slučaj). Umjesto toga, izvoznik mora dokazati da je stvarni malezijski proizvođač i zatražiti izuzeće. Kako je navedeno u odjeljku 4. uredbe o sprečavanju izbjegavanja mjera, određeni broj malezijskih izvoznika zatražio je izuzeće i njihov je zahtjev razmotren, pri čemu je Komisija odobrila takva izuzeća za ukupno devet društava. Stoga je Komisija odbacila drugu tvrdnju EFDA-e.

                     (25)

                     Uzimajući u obzir dostavljene primjedbe i njihovu analizu, Komisija je zaključila da bi početne mjere trebalo ponovno uvesti na uvoz predmetnog proizvoda poslanog iz Malezije, bez obzira na to ima li deklarirano podrijetlo iz Malezije ili ne.

               4.   OBJAVA

                     (26)

                     Sve strane koje su se javile pri ponovnom otvaranju ispitnog postupka za sprečavanje izbjegavanja mjera bile su obaviještene o bitnim činjenicama i razmatranjima na temelju kojih se namjeravalo ponovno uvesti antidampinšku pristojbu. Odobreno im je razdoblje za podnošenje primjedbi nakon objave. Eurobolt i EFDA dostavili su primjedbe.

                     (27)

                     Kao prvo, Eurobolt je tvrdio da povrede bitnih postupovnih zahtjeva narušavaju cijeli postupak i stoga se ne mogu ispraviti ex post. Kao drugo, Eurobolt je tvrdio da se ponovnim uvođenjem mjera čija je pravna osnova akt koji WTO smatra nezakonitim krši vladavina prava i načelo dobre uprave. Kao treće, Eurobolt je tvrdio da prijedlog Komisije o ponovnom uvođenju mjera dovodi do nepostojanja učinkovite sudske zaštite jer to znači da Komisija može jednostavno ispraviti sva kršenja ex post, i da taj ishod narušava ravnotežu moći u postupcima trgovinske zaštite. Kao četvrto, Eurobolt je tvrdio da prijedlog Komisije zanemaruje odluku nizozemskog visokog suda (Hoge Raad) u predmetu Eurobolt protiv Staatssecretaris van Financiën (16) i pozvao je Komisiju da se suzdrži od uplitanja u isključivu nadležnost carinskih tijela radi odlučivanja o povratu pristojbi za sprečavanje izbjegavanja mjera koje je Eurobolt platio.

                     (28)

                     Kad je riječ o prvom argumentu društva Eurobolt, koji je već iznesen prilikom ponovnog otvaranja ispitnog postupka za sprečavanje izbjegavanja mjera, Komisija upućuje na prethodno navedene uvodne izjave 18. i 19. Budući da nisu dostavljeni nikakvi novi argumenti, ta je tvrdnja odbačena.

                     (29)

                     Kad je riječ o drugom argumentu društva Eurobolt, Komisija je odlučila uskladiti mjere s nalazima odbora i žalbenog tijela WTO-a, zbog čega je donesena Uredba od 26. veljače 2016. (vidjeti prethodnu uvodnu izjavu 5.). Odlučila je to učiniti bez učinka ex tunc. Komisija je nakon toga imala obvezu poduzeti potrebne korake kako bi postupila u skladu s presudom Suda, tj. ispravila nezakonitost koju je utvrdio Sud. Budući da se postupovna pogreška mogla ispraviti i da su potvrđeni nalazi o izbjegavanju mjera, Komisija je bila ovlaštena ponovno uvesti pristojbe za sprečavanje izbjegavanja mjera za razdoblje primjene mjera, koje se temelje na neosporenim nalazima ispitnog postupka za sprečavanje izbjegavanja mjera. Nijedna od prethodno navedenih mjera ne znači kršenje načela dobre uprave. U svakom slučaju Eurobolt je spomenuo načelo dobre uprave, ali nije naveo koje je pravo u tom pogledu navodno povrijeđeno (17). Stoga je Komisija odbacila tu tvrdnju.

                     (30)

                     Kad je riječ o trećem argumentu društva Eurobolt, iz ustaljene sudske prakse proizlazi da bi područje primjene i razloge za proglašenje nevaljanosti presudom Suda trebalo utvrditi u svakom konkretnom slučaju (C-283/14 i C-284/14, CM Eurologistik i GLS, presuda od 28. siječnja 2016., EU:C:2016:57, t. 49. i navedena sudska praksa) te bi mogli biti takvi da za njih ne bi bio potreban potpun i hitan povrat odgovarajućih pristojbi (predmet C-256/16, Deichmann SE protiv Hauptzollamt Duisburg, presuda Suda od 15. ožujka 2018., točka 70.). U ovom slučaju nije došlo do postupovne nepravilnosti zbog povrede. Kako je prethodno navedeno u uvodnim izjavama od 7. do 10., u ovom predmetu povreda postupovnog zahtjeva mogla se ispraviti i mjera se mogla ponovno uvesti u skladu s primjenjivim postupovnim pravilima. Te obveze ne dovode u pitanje načelo djelotvorne sudske zaštite. Komisija je stoga odbacila i tu tvrdnju.

                     (31)

                     Kad je riječ o četvrtom argumentu društva Eurobolt, kako je prethodno navedeno u uvodnoj izjavi 8., Komisija je morala poduzeti potrebne korake kako bi postupila sukladno presudi Suda Europske unije. Odluka nizozemskog visokog suda, koja se usto odnosila na pitanje treba li platiti kamate u slučaju povrata antidampinških pristojbi, ne bi mogla osloboditi Komisiju obveze koja proizlazi iz presude Suda. U svakom slučaju, Komisijinim postupanjem ne prisvajaju se ovlasti carinskih tijela država članica, kako je Sud priznao u predmetima C&J Clark International (18) i Deichmann (19). Stoga je Komisija odbacila tu tvrdnju.

                     (32)

                     EFDA je izrazila žaljenje zbog odbacivanja njezina prijašnjeg zahtjeva za izuzeće uvoznika od plaćanja antidampinških pristojbi u slučajevima u kojima su uvoznici mogli dokazati dužnu pažnju osiguravanjem da je uvezeni proizvod doista proizveden u Maleziji. EFDA je od Komisije zatražila da ponovno razmotri pitanja o kojima je izrazila zabrinutost.

                     (33)

                     Kako je navedeno u uvodnoj izjavi 24., nisu uključena izuzeća na temelju dužne pažnje uvoznika kada se izbjegavanje mjera odvija izvan EU-a (kao što je ovdje slučaj). Stoga je Komisija potvrdila svoje prethodno odbacivanje zahtjeva EFDA-e.

                     (34)

                     S obzirom na prethodno navedeno, primjedbe iznesene nakon objave nisu uzrokovale promjenu zaključka Komisije, kako je prethodno navedeno u uvodnoj izjavi 25.

                     (35)

                     Uzimajući u obzir članak 109. Uredbe (EU, Euratom) 2018/1046 Europskog parlamenta i Vijeća (20), kada se iznos treba nadoknaditi zbog presude Suda Europske unije, trebala bi se primijeniti kamatna stopa koju primjenjuje Europska središnja banka za svoje glavne operacije refinanciranja, objavljena u seriji C Službenog lista Europske unije prvog kalendarskog dana svakog mjeseca.

                     (36)

                     Ova je Uredba u skladu s mišljenjem Odbora osnovanog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.

               1.   Konačna antidampinška pristojba koja se primjenjuje na „sva ostala trgovačka društva” uvedena člankom 1. stavkom 2. Uredbe (EZ) br. 91/2009 na uvoz određenih željeznih ili čeličnih elemenata za pričvršćivanje, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke i svornjake za pričvršćivanje dijelova željezničkih kolosijeka), i podložaka, podrijetlom iz Narodne Republike Kine, proširuje se na uvoz određenih željeznih ili čeličnih elemenata za pričvršćivanje, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (neovisno jesu li s pripadajućim maticama ili podloškama, ali isključujući vijke izrađene tokarenjem šipki, profila ili žice, punog poprečnog presjeka, debljine tijela ne veće od 6 mm te isključujući vijke i svornjake za pričvršćivanje dijelova željezničkih kolosijeka), i podložaka, poslanih iz Malezije, bez obzira na to imaju li deklarirano podrijetlo iz Malezije ili ne, i razvrstanih, tijekom razdoblja primjene Provedbene uredbe (EU) br. 723/2011, u oznake KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00. Oznake TARIC navedene su u Prilogu I. ovoj Uredbi.

               2.   Stavak 1. ovog članka ne primjenjuje se u slučaju proizvođača izvoznika navedenih u Prilogu II.

               3.   Pristojba proširena stavkom 1. ovog članka naplaćuje se na uvoz poslan iz Malezije, bez obzira na to ima li deklarirano podrijetlo iz Malezije ili ne, evidentiran u skladu s člankom 2. Uredbe (EU) br. 966/2010 i člankom 13. stavkom 3. te člankom 14. stavkom 5. Uredbe (EZ) br. 1225/2009, izuzev onog koji su proizvela društva navedena u stavku 2.

            Članak 2.

               1.   Pristojbe naplaćene na temelju Provedbene uredbe (EU) br. 723/2011 ne vraćaju se.

               2.   Sve povrate izvršene nakon presude Suda u predmetu C-644/17 Eurobolt (EU:C:2019:555) vraćaju nadležna tijela koja su ih izvršila.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  Uredba Vijeća (EZ) br. 91/2009 od 26. siječnja 2009. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL L 29, 31.1.2009., str. 1.).

            (3)  Uredba Komisije (EU) br. 966/2010 od 27. listopada 2010. o pokretanju ispitnog postupka o mogućem izbjegavanju antidampinških mjera uvedenih Uredbom Vijeća (EZ) br. 91/2009 na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine, uvozom željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne, te o uvjetovanju takvog uvoza evidentiranjem (SL L 282, 28.10.2010., str. 29.).

            (4)  Provedbena Uredba Vijeća (EU) br. 723/2011 od 18. srpnja 2011. o proširenju konačne antidampinške pristojbe uvedene Uredbom (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne (SL L 194, 26.7.2011., str. 6.).

            (5)  Provedbena uredba Komisije (EU) 2016/278 оd 26. veljače 2016. o stavljanju izvan snage konačne antidampinške pristojbe uvedene na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine, proširene na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne (SL L 52, 27.2.2016., str. 24.).

            (6)  Predmet C-644/17 Eurobolt, ECLI:EU:C:2019:555.

            (7)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.). Stavljena izvan snage i zamijenjena Uredbom (EU) 2016/1036.

            (8)  Predmet C-644/17 Eurobolt ECLI:EU:C:2019:555, točka 51.

            (9)  Provedbena uredba Komisije (EU) 2019/1374 od 26. kolovoza 2019. o ponovnom otvaranju ispitnog postupka nakon presude od 3. srpnja 2019. u predmetu C-644/17 Eurobolt, u pogledu Provedbene Uredbe Vijeća (EU) br. 723/2011 od 18. srpnja 2011. o proširenju konačne antidampinške pristojbe uvedene Uredbom (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne, SL L 223, 27.8.2019., str. 1.

            (10)  Nalazi koji nisu osporeni predmetnom presudom ostaju potpuno valjani (vidjeti, mutatis mutandis, predmet T-650/17 Jinan Meide Casting Co. Ltd, ECLI:EU:T:2019:644, točke 333.–342.).

            (11)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.). Vidjeti, u vezi s time, Uredbu (EU) br. 37/2014 Europskog parlamenta i Vijeća od 15. siječnja 2014. o izmjeni određenih uredbi koje se odnose na zajedničku trgovinsku politiku s obzirom na postupke za donošenje određenih mjera (SL L 18, 21.1.2014., str. 1.).

            (12)  Presuda Suda od 15. ožujka 2018., predmet C-256/16 Deichmann, ECLI:EU:C:2018:187, točke od 44. do 55.

            (13)  Presuda Suda od 15. ožujka 2018., predmet C-256/16 Deichmann SE protiv Hauptzollamt Duisburg, ECLI:EU:C:2018:187, točka 79.; i presuda Suda od 19. lipnja 2019., predmet C-612/16 C & J Clark International Ltd protiv Commissioners for Her Majesty’s Revenue & Customs, EU:C:2019:508, točka 58.

            (14)  Presuda Suda od 15. ožujka 2018., predmet C-256/16 Deichmann, ECLI:EU:C:2018:187, točka 73.; vidjeti i presudu Suda od 19. lipnja 2019., predmet C-612/16 P&J Clark International, ECLI:EU:C:2019:508, točka 43.

            (15)  Ibid, točka 74.; vidjeti i presudu Suda od 19. lipnja 2019., predmet C-612/16 P&J Clark International, EU:C:2019:508, točka 43.

            (16)  Hoge Raad, Eurobolt protiv Staatssecretaris van Financiën, 29. studenoga 2019., 15/04667 bis, NL:HR:2019:1875.

            (17)  Vidjeti presude od 2. listopada 2003., Area Cova protiv Vijeća i Komisije, predmet T-196/99, EU:T:2001:281 točka 43.; od 4. listopada 2006., Tillack protiv Komisije, predmet T-193/04, EU:T:2006:292, točka 127.; i od 13. studenoga 2008., SPM protiv Vijeća i Komisije, predmet T-128/05, EU:T:2008:494, točka 127.

            (18)  Presuda od 19. lipnja 2019., predmet C-612/16 C&J Clark International, EU:C:2019:508, točke 84.–85.

            (19)  Presuda od 15. ožujka 2018., predmet C-256/16 Deichmann, EU:C:2018:187, točka 84.

            (20)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            PRILOG I.
            Oznake TARIC za određene željezne ili čelične elemente za pričvršćivanje kako su definirani u članku 1.
            (a)   Vrijede od 27. srpnja 2011. do 27. veljače 2016.

            Oznake KN ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 i ex 7318 22 00 (oznake TARIC 7318129011, 7318129091, 7318149111, 7318149191, 7318149911, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 i 7318220095)
            (b)   Vrijede od 27. srpnja 2011. do 30. lipnja 2012.

            7318149991
            (c)   Vrijede od 1. srpnja 2012. do 27. veljače 2016.

            7318149920, 7318149992

            PRILOG II.
            Popis proizvođača izvoznika

                        Naziv proizvođača izvoznika

                        Dodatna oznaka TARIC

                        Acku Metal Industries (M) Sdn. Bhd

                        B123

                        Chin Well Fasteners Company Sdn. Bhd

                        B124

                        Jinfast Industries Sdn. Bhd

                        B125

                        Power Steel and Electroplating Sdn. Bhd

                        B126

                        Sofasco Industries (M) Sdn. Bhd

                        B127

                        Tigges Fastener Technology (M) Sdn. Bhd

                        B128

                        TI Metal Forgings Sdn. Bhd

                        B129

                        United Bolt and Nut Sdn. Bhd

                        B130

                        Andfast Malaysia Sdn. Bhd.

                        B265


title: Provedbena uredba Komisije (EU) 2020/629 оd 5. svibnja 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Φασόλια Κατταβιάς Ρόδου” (Fasolia Kattavias Rodou)/„Λόπια Κατταβιάς Ρόδου” (Lopia Kattavias Rodou) (ZOZP)

text:
                  11.5.2020

                  HR

                  Službeni list Europske unije

                  L 148/1

         PROVEDBENA UREDBA KOMISIJE (EU) 2020/629
         оd 5. svibnja 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Φασόλια Κατταβιάς Ρόδου” (Fasolia Kattavias Rodou)/„Λόπια Κατταβιάς Ρόδου” (Lopia Kattavias Rodou) (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Grčke za upis naziva „Φασόλια Κατταβιάς Ρόδου” (Fasolia Kattavias Rodou)/„Λόπια Κατταβιάς Ρόδου” (Lopia Kattavias Rodou) u registar objavljen je u Službenom listu Europske unije (2).

                     (2)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Φασόλια Κατταβιάς Ρόδου” (Fasolia Kattavias Rodou)/„Λόπια Κατταβιάς Ρόδου” (Lopia Kattavias Rodou) potrebno je upisati u registar,

               DONIJELA JE OVU UREDBU:

            Članak 1.
            Naziv „Φασόλια Κατταβιάς Ρόδου” (Fasolia Kattavias Rodou)/„Λόπια Κατταβιάς Ρόδου” (Lopia Kattavias Rodou) (ZOZP) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 428, 20.12.2019., str. 48.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/630 оd 6. svibnja 2020. o zaštiti naziva „Chozas Carrascal” (ZOI) na temelju članka 99. Uredbe (EU) br. 1308/2013 Europskog parlamenta i Vijeća

text:
                  11.5.2020

                  HR

                  Službeni list Europske unije

                  L 148/3

         PROVEDBENA UREDBA KOMISIJE (EU) 2020/630
         оd 6. svibnja 2020.
         o zaštiti naziva „Chozas Carrascal” (ZOI) na temelju članka 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Španjolske za upis naziva „Chozas Carrascal” u registar te ga je objavila u Službenom listu Europske unije (2).

                     (2)

                     Komisiji nije dostavljen ni jedan prigovor u smislu članka 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Chozas Carrascal” trebalo bi zaštititi i upisati u registar iz članka 104. te uredbe.

                     (4)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Chozas Carrascal” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. svibnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 35, 3.2.2020., str. 11.


title: Provedbena uredba Komisije (EU) 2020/631 оd 6. svibnja 2020. o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Dealu Mare” (ZOI))

text:
                  11.5.2020

                  HR

                  Službeni list Europske unije

                  L 148/4

         PROVEDBENA UREDBA KOMISIJE (EU) 2020/631
         оd 6. svibnja 2020.
         o odobrenju izmjena specifikacije za zaštićenu oznaku izvornosti ili zaštićenu oznaku zemljopisnog podrijetla („Dealu Mare” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjena specifikacije za zaštićenu oznaku izvornosti „Dealu Mare” koji je podnijela Rumunjska u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjena specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga bi izmjene specifikacije trebalo odobriti u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobravaju se izmjene specifikacije objavljene u Službenom listu Europske unije za naziv „Dealu Mare” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. svibnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 394, 21.11.2019., str. 11.


title: Provedbena uredba Komisije (EU) 2020/632 оd 6. svibnja 2020. o odobrenju izmjena specifikacije za zaštićenu oznake izvornosti ili zaštićenu oznaku zemljopisnog podrijetla („Menfi” (ZOI))

text:
                  11.5.2020

                  HR

                  Službeni list Europske unije

                  L 148/5

         PROVEDBENA UREDBA KOMISIJE (EU) 2020/632
         оd 6. svibnja 2020.
         o odobrenju izmjena specifikacije za zaštićenu oznake izvornosti ili zaštićenu oznaku zemljopisnog podrijetla („Menfi” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjene specifikacije za zaštićenu oznaku izvornosti „Menfi”, koji je podnijela Italija u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjene specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjenu specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Menfi” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. svibnja 2020.

                  Za Komisiju

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 18, 20.1.2020., str. 24.


title: Provedbena uredba Komisije (EU) 2020/633 оd 8. svibnja 2020. o utvrđivanju privremenih mjera, zbog pandemije bolesti COVID-19, za prihvaćanje elektroničkih kopija izvornih službenih dokumenata za zahtjeve za uvozne carinske kvote za poljoprivredne proizvode kojima se upravlja sustavom uvoznih dozvola i za zahtjeve za izdavanje uvoznih dozvola za oljuštenu Basmati rižu

text:
                  11.5.2020

                  HR

                  Službeni list Europske unije

                  L 148/6

         PROVEDBENA UREDBA KOMISIJE (EU) 2020/633
         оd 8. svibnja 2020.
         o utvrđivanju privremenih mjera, zbog pandemije bolesti COVID-19, za prihvaćanje elektroničkih kopija izvornih službenih dokumenata za zahtjeve za uvozne carinske kvote za poljoprivredne proizvode kojima se upravlja sustavom uvoznih dozvola i za zahtjeve za izdavanje uvoznih dozvola za oljuštenu Basmati rižu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezine članke 178. i 187.,
         budući da:

                     (1)

                     Uredbom Komisije (EZ) br. 1301/2006 (2) utvrđuju se zajednička pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola.

                     (2)

                     Uredbom Komisije (EZ) br. 972/2006 (3) utvrđuju se posebna pravila za uvoz oljuštene Basmati riže obuhvaćene oznakama KN 1006 20 17 i 1006 20 98. Pri takvom uvozu prije puštanja proizvoda u slobodan promet potrebno je predočiti uvoznu dozvolu.

                     (3)

                     Zbog pandemije bolesti COVID-19 i znatnih ograničenja kretanja uvedenih u državama članicama države članice i subjekti suočavaju se s neviđenim izazovima u razmjeni službenih dokumenata u skladu sa zakonodavstvom Unije.

                     (4)

                     Komisija je u svojem dokumentu „COVID-19 – Smjernice za mjere upravljanja granicama radi zaštite zdravlja i dostupnosti robe i osnovnih usluga” (4) naglasila da trenutačna situacija ne bi trebala utjecati na neometano funkcioniranje jedinstvenog tržišta.

                     (5)

                     U skladu s člankom 5. Uredbe (EZ) br. 1301/2006 podnositelji zahtjeva za izdavanje uvozne dozvole ili za uvozna prava imaju obvezu dokazati da trguju određenim kategorijama poljoprivrednih proizvoda s trećim zemljama.

                     (6)

                     Ako je to potrebno za upravljanje određenom uvoznom carinskom kvotom, uredbom Komisije kojom je uređena ta carinska kvota mogu se predvidjeti dodatni uvjeti. Takvi su dodatni uvjeti predviđeni uredbama Komisije (EZ) br. 2535/2001 (5), (EZ) br. 1342/2003 (6), (EZ) br. 2305/2003 (7), (EZ) br. 969/2006 (8), (EZ) br. 1918/2006 (9), (EZ) br. 1964/2006 (10), (EZ) br. 1979/2006 (11), (EZ) br. 341/2007 (12), (EZ) br. 533/2007 (13), (EZ) br. 536/2007 (14), (EZ) br. 539/2007 (15), (EZ) br. 616/2007 (16), (EZ) br. 1384/2007 (17), (EZ) br. 1385/2007 (18), (EZ) br. 382/2008 (19), (EZ) br. 412/2008 (20), (EZ) br. 431/2008 (21), (EZ) br. 748/2008 (22), (EZ) br. 1067/2008 (23), (EZ) br. 1296/2008 (24), (EZ) br. 442/2009 (25), (EZ) br. 610/2009 (26), (EZ) br. 891/2009 (27) i (EU) br. 1255/2010 (28) te provedbenim uredbama Komisije (EU) br. 1273/2011 (29), (EU) br. 480/2012 (30), (EU) br. 1223/2012 (31), (EU) br. 82/2013 (32), (EU) br. 593/2013 (33), (EU) 2015/2076 (34), (EU) 2015/2077 (35), (EU) 2015/2078 (36), (EU) 2015/2079 (37), (EU) 2015/2081 (38) i (EU) 2017/1585 (39), primjerice obveza da podnositelj zahtjeva predoči dokumente u kojima je navedena „referentna količina” subjekta, podrijetlo ili kvaliteta proizvoda.

                     (7)

                     U skladu s člankom 2. stavkom 2. Uredbe (EZ) br. 972/2006 podnositelji zahtjeva za izdavanje uvozne dozvole moraju dokazati da provode komercijalne aktivnosti u sektoru riže te predočiti potvrdu o autentičnosti proizvoda koju je izdalo nadležno tijelo zemlje izvoznice.

                     (8)

                     Zbog aktualne pandemije bolesti COVID-19 države članice uvele su znatna ograničenja kretanja. Zbog toga dolazi do poremećaja i u poštanskim i kurirskim uslugama.

                     (9)

                     Neke države članice i dionici obavijestili su Komisiju da će ta ograničenja i poremećaji ozbiljno narušiti njihovu sposobnost dostave i primanja službenih dokumenata propisanih uredbama kojima su uređene određene carinske kvote i uvoz Basmati riže.

                     (10)

                     U skladu sa zakonodavstvom Unije kojim je uređeno upravljanje uvoznim carinskim kvotama za poljoprivredne proizvode kojima se upravlja sustavom uvoznih dozvola i kojim je uređeno upravljanje uvozom Basmati riže, zahtjevima za izdavanje uvoznih dozvola i za uvozna prava moraju se priložiti izvornici tih dokumenata.

                     (11)

                     Stoga bi, kako bi se izbjegli poremećaji na jedinstvenom tržištu, trebalo privremeno odobriti alternativnu mogućnost umjesto predočenja izvornih službenih dokumenata u papirnatom obliku. Ta alternativna mogućnost ne bi smjela dovesti u pitanje obvezu subjekata u skladu sa zakonodavstvom Unije da predoče izvorne dokumente kada to bude tehnički izvedivo.

                     (12)

                     Kako bi se državama članicama i subjektima pojednostavnili administrativni postupci povezani sa zahtjevima za izdavanje dozvola za vrijeme aktualne pandemije bolesti COVID-19, trebalo bi privremeno suspendirati obvezu subjekata da polože veće sredstvo osiguranja ako predočavaju elektroničku kopiju potvrde o autentičnosti.

                     (13)

                     Ova bi se Uredba trebala primjenjivati do 31. srpnja 2020. kako bi se olakšali postupci podnošenja zahtjeva za izdavanje dozvola za vrijeme aktualne pandemije bolesti COVID-19. S obzirom na informacije primljene od nekoliko država članica primjereno je predvidjeti da se privremene mjere počnu odmah primjenjivati. Stoga bi ova Uredba trebala stupiti na snagu sljedećeg dana od dana objave u Službenom listu Europske unije.

                     (14)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.

               1.   Ovom se Uredbom utvrđuju privremene mjere za prihvaćanje elektroničke kopije izvornika službenih dokumenata koji moraju biti priloženi sljedećim zahtjevima:

                           (a)

                           zahtjevi za izdavanje uvozne dozvole i za uvozna prava za carinske kvote na koje se primjenjuje Uredba (EZ) br. 1301/2006;

                           (b)

                           zahtjevi za izdavanje dozvola za uvoz oljuštene Basmati riže obuhvaćene područjem primjene Uredbe (EZ) br. 972/2006.

               2.   Ovom se Uredbom utvrđuju i privremene mjere povezane sa zahtjevom o polaganju sredstva osiguranja ako je subjekt nadležnom tijelu predočio elektroničku kopiju izvornika potvrde o autentičnosti.

            Članak 2.

               1.   Službeni dokumenti koji moraju biti priloženi zahtjevima za izdavanje uvozne dozvole ili za uvozna prava mogu se iznimno predočiti u obliku elektroničke kopije izvornika tih dokumenata.
               U tu svrhu subjekt nadležnom tijelu predočava izjavu u kojoj se navodi da će se izvornik službenog dokumenta dostaviti čim to bude tehnički izvedivo, a najkasnije u roku od tri mjeseca:

                           (a)

                           od isteka relevantnog razdoblja podnošenja zahtjeva za izdavanje uvoznih dozvola ili za uvozna prava za carinske kvote na koje se primjenjuje Uredba (EZ) br. 1301/2006;

                           (b)

                           od datuma podnošenja zahtjeva za izdavanje dozvole za uvoz oljuštene Basmati riže obuhvaćene područjem primjene Uredbe (EZ) br. 972/2006.

               2.   Kada tijelo nadležno za izdavanje dozvole primi izvornik službenog dokumenta, ono provjerava odgovaraju li informacije navedene u njemu informacijama iz elektroničke kopije tog dokumenta. Ako kopije sadržavaju netočne informacije, primjenjuje se članak 3. Uredbe (EZ) br. 1301/2006.

            Članak 3.
            Odstupajući od članka 5. stavka 3. Uredbe (EZ) br. 748/2008, članka 5. stavka 2. Uredbe (EZ) br. 610/2009, članka 2. stavka 4. Provedbene uredbe (EU) br. 82/2013 i članka 8. stavka 4. Provedbene uredbe (EU) br. 593/2013, ako je subjekt predočio elektroničku kopiju izvorne potvrde o autentičnosti, nadležna tijela mogu mu izdati uvoznu dozvolu a da od njega ne traže da položi veći iznos sredstva osiguranja.

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se do 31. srpnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. svibnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

            (3)  Uredba Komisije (EZ) br. 972/2006 od 29. lipnja 2006. o utvrđivanju posebnih pravila za uvoz Basmati riže i o prijelaznom sustavu kontrole za utvrđivanje njezina podrijetla (SL L 176, 30.6.2006., str. 53).

            (4)  C(2020) 1753 final, 16. ožujka 2020.

            (5)  Uredba Komisije (EZ) br. 2535/2001 od 14. prosinca 2001. o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota (SL L 341, 22.12.2001., str. 29.).

            (6)  Uredba Komisije (EZ) br. 1342/2003 od 28. srpnja 2003. o utvrđivanju posebnih detaljnih pravila za primjenu sustava uvoznih i izvoznih dozvola za žitarice i rižu (SL L 189, 29.7.2003., str. 12.).

            (7)  Uredba Komisije (EZ) br. 2305/2003 od 29. prosinca 2003. o otvaranju i predviđanju upravljanja tarifnom kvotom Zajednice za uvoz ječma iz trećih zemalja (SL L 342, 30.12.2003., str. 7.).

            (8)  Uredba Komisije (EZ) br. 969/2006 od 29. lipnja 2006. o otvaranju i predviđanju upravljanja carinskom kvotom Zajednice za uvoz kukuruza iz trećih zemalja (SL L 176, 30.6.2006., str. 44.).

            (9)  Uredba Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (SL L 365, 21.12.2006., str. 84.).

            (10)  Uredba Komisije (EZ) br. 1964/2006 od 22. prosinca 2006. o utvrđivanju detaljnih pravila za otvaranje i upravljanje uvoznom kvotom za rižu podrijetlom iz Bangladeša, na temelju Uredbe Vijeća (EEZ) br. 3491/90 (SL L 408, 30.12.2006., str. 20.).

            (11)  Uredba Komisije (EZ) br. 1979/2006 od 22. prosinca 2006. o otvaranju i predviđanju upravljanja carinskim kvotama za konzervirane gljive uvezene iz trećih zemalja (SL L 368, 23.12.2006., str. 91.).

            (12)  Uredba Komisije (EZ) br. 341/2007 od 29. ožujka 2007. o otvaranju i predviđanju upravljanja carinskim kvotama te uvođenju sustava uvoznih dozvola i potvrda o podrijetlu za češnjak i druge poljoprivredne proizvode uvezene iz trećih zemalja (SL L 90, 30.3.2007., str. 12.).

            (13)  Uredba Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (SL L 125, 15.5.2007., str. 9.).

            (14)  Uredba Komisije (EZ) br. 536/2007 od 15. svibnja 2007. o otvaranju i predviđanju upravljanja carinskom kvotom za meso peradi dodijeljenoj Sjedinjenim Američkim Državama (SL L 128, 16.5.2007., str. 6.).

            (15)  Uredba Komisije (EZ) br. 539/2007 od 15. svibnja 2007. o otvaranju i predviđanju upravljanja carinskim kvotama u sektoru jaja i za albumin iz jaja (SL L 128, 16.5.2007., str. 19.).

            (16)  Uredba Komisije (EZ) br. 616/2007 od 4. lipnja 2007. o otvaranju i predviđanju upravljanja carinskim kvotama Zajednice u sektoru mesa peradi podrijetlom iz Brazila, Tajlanda i drugih trećih zemalja (SL L 142, 5.6.2007., str. 3.).

            (17)  Uredba Komisije (EZ) br. 1384/2007 od 26. studenoga 2007. o utvrđivanju detaljnih pravila za primjenu Uredbe Vijeća (EZ) br. 2398/96 o otvaranju i upravljanju određenim kvotama za uvoz u Zajednicu proizvoda od mesa peradi podrijetlom iz Izraela (SL L 309, 27.11.2007., str. 40.).

            (18)  Uredba Komisije (EZ) br. 1385/2007 od 26. studenoga 2007. o utvrđivanju detaljnih pravila za primjenu Uredbe Vijeća (EZ) br. 774/94 o otvaranju i upravljanju određenim carinskim kvotama Zajednice za meso peradi (SL L 309, 27.11.2007., str. 47.).

            (19)  Uredba Komisije (EZ) br. 382/2008 od 21. travnja 2008. o pravilima za primjenu uvoznih i izvoznih dozvola u sektoru govedine i teletine (SL L 115, 29.4.2008., str. 10.).

            (20)  Uredba Komisije (EZ) br. 412/2008 od 8. svibnja 2008. o otvaranju i predviđanju upravljanja uvoznom carinskom kvotom za smrznuto goveđe meso namijenjeno preradi (SL L 125, 9.5.2008., str. 7.).

            (21)  Uredba Komisije (EZ) br. 431/2008 od 19. svibnja 2008. o otvaranju i predviđanju upravljanja uvoznom carinskom kvotom za smrznuto meso od životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91 (SL L 130, 20.5.2008., str. 3.).

            (22)  Uredba Komisije (EZ) br. 748/2008 od 30. srpnja 2008. o otvaranju i upravljanju carinskim kvotama za smrznute tanke unutarnje prepone, mišićne i tetivne, goveda uključenih u oznaku KN 0206 29 91 (SL L 202, 31.7.2008., str. 28.).

            (23)  Uredba Komisije (EZ) br. 1067/2008 od 30. listopada 2008. o otvaranju i upravljanju carinskim kvotama Zajednice za običnu pšenicu, koja nije visoke kakvoće, iz trećih zemalja i o odstupanju od Uredbe Vijeća (EZ) br. 1234/2007 (SL L 290, 31.10.2008., str. 3.).

            (24)  Uredba Komisije (EZ) br. 1296/2008 od 18. prosinca 2008. o utvrđivanju detaljnih pravila za primjenu carinskih kvota za uvoz kukuruza i sirka u Španjolsku te za uvoz kukuruza u Portugal (SL L 340, 19.12.2008., str. 57.).

            (25)  Uredba Komisije (EZ) br. 442/2009 od 27. svibnja 2009. o otvaranju i predviđanju upravljanja carinskim kvotama Zajednice u sektoru svinjskog mesa (SL L 129, 28.5.2009., str. 13.).

            (26)  Uredba Komisije (EZ) br. 610/2009 od 10. srpnja 2009. o utvrđivanju detaljnih pravila za primjenu carinske kvote za govedinu i teletinu podrijetlom iz Čilea (SL L 180, 11.7.2009., str. 5.).

            (27)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).

            (28)  Uredba Komisije (EU) br. 1255/2010 od 22. prosinca 2010. o utvrđivanju detaljnih pravila za primjenu uvoznih carinskih kvota za proizvode od mlade govedine podrijetlom iz Bosne i Hercegovine, Hrvatske, bivše jugoslavenske republike Makedonije, Crne Gore, Srbije i Kosova (SL L 342, 28.12.2010., str. 1.).

            (29)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

            (30)  Provedbena uredba Komisije (EU) br. 480/2012 od 7. lipnja 2012. o otvaranju i predviđanju upravljanja carinskom kvotom za lomljenu rižu oznake KN 10064000 za proizvodnju prehrambenih proizvoda oznake KN 1901 10 (SL L 148, 8.6.2012., str. 1.).

            (31)  Provedbena uredba Komisije (EU) br. 1223/2012 od 18. prosinca 2012. o utvrđivanju detaljnih pravila za primjenu uvozne carinske kvote za živa goveda težine veće od 160 kg podrijetlom iz Švicarske, kako je predviđeno Sporazumom između Europske zajednice i Švicarske Konfederacije o trgovini poljoprivrednim proizvodima (SL L 349, 19.12.2012., str. 39.).

            (32)  Provedbena uredba Komisije (EU) br. 82/2013 od 29. siječnja 2013. o utvrđivanju detaljnih pravila za primjenu uvozne carinske kvote za sušenu govedinu bez kostiju podrijetlom iz Švicarske (SL L 28, 30.1.2013., str. 3.).

            (33)  Provedbena uredba Komisije (EU) br. 593/2013 od 21. lipnja 2013. o otvaranju i upravljanju carinskim kvotama za visokokvalitetno svježe, rashlađeno i smrznuto goveđe meso i smrznuto bivolje meso (SL L 170, 22.6.2013., str. 32.).

            (34)  Provedbena uredba Komisije (EU) 2015/2076 od 18. studenoga 2015. o otvaranju uvoznih carinskih kvota Unije za svježe i zamrznuto svinjsko meso podrijetlom iz Ukrajine i upravljanju tim kvotama (SL L 302, 19.11.2015., str. 51.).

            (35)  Provedbena uredba Komisije (EU) 2015/2077 оd 18. studenoga 2015. o otvaranju uvoznih carinskih kvota Unije za jaja, proizvode od jaja i albumine podrijetlom iz Ukrajine i upravljanju tim kvotama (SL L 302, 19.11.2015., str. 57.).

            (36)  Provedbena uredba Komisije (EU) 2015/2078 od 18. studenoga 2015. o otvaranju uvoznih carinskih kvota Unije za meso peradi podrijetlom iz Ukrajine i upravljanju tim kvotama (SL L 302, 19.11.2015., str. 63.).

            (37)  Provedbena uredba Komisije (EU) 2015/2079 od 18. studenoga 2015. o otvaranju uvoznih carinskih kvota Unije za svježe i zamrznuto goveđe i teleće meso podrijetlom iz Ukrajine i upravljanju tim kvotama (SL L 302, 19.11.2015., str. 71.).

            (38)  Provedbena uredba Komisije (EU) 2015/2081 od 18. studenoga 2015. o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama (SL L 302, 19.11.2015., str. 81.).

            (39)  Provedbena uredba Komisije (EU) 2017/1585 оd 19. rujna 2017. o otvaranju carinskih kvota Unije za svježe i smrznuto goveđe, teleće i svinjsko meso podrijetlom iz Kanade i upravljanju tim kvotama te o izmjeni Uredbe (EZ) br. 442/2009 i provedbenih uredbi (EU) br. 481/2012 i (EU) br. 593/2013 (SL L 241, 20.9.2017., str. 1.).


title: Provedbena uredba Komisije (EU) 2020/673 оd 14. svibnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Tomate La Cañada” (ZOZP)

text:
                  20.5.2020

                  HR

                  Službeni list Europske unije

                  L 158/2

         PROVEDBENA UREDBA KOMISIJE (EU) 2020/673
         оd 14. svibnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Tomate La Cañada” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Tomate La Cañada”, registriranu u skladu s Provedbenom uredbom Komisije (EU) br. 487/2012 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Tomate La Cañada” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. svibnja 2020.

                  Za Komisiju,

               Janusz WOJCIECHOWSKI

                  u ime predsjednice,

                  Član Komisije

            (1)  SL L 343, 14.12.2012., str. 1.

            (2)  Provedbena uredba Komisije (EU) br. 487/2012 od 7. lipnja 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Tomate La Cañada (ZOZP)) (SL L 150, 9.6.2012., str. 66.).

            (3)  SL C 431, 23.12.2019., str. 20.